**Հաստատում եմ**

**ՀՀ կրթության, գիտության, մշակույթի և սպորտի նախարար**

**Վահրամ Դումանյան**

**------ ---------------------- 2022 թ.**

**ԾՐԱԳԻՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆ ՊԱՏՄՈՒԹՅԱՆ ԵՎ ՄՇԱԿՈՒՅԹԻ ՀՈՒՇԱՐՁԱՆՆԵՐԻ ՊԱՀՊԱՆՈՒԹՅԱՆ ՎԱՐՉՈՒԹՅԱՆ ՓՈՐՁԱԳԵՏԻ ԱՇԽԱՏԱՆՔՆԵՐԻ ԻՐԱԿԱՆԱՑՄԱՆ**

1. **ՓՈՐՁԱԳԵՏ ՆԵՐԳՐԱՎԵԼՈՒ ՀԻՄՆԱՎՈՐՈՒՄՆԵՐԸ**

Հաշվի առնելով, որ «Կառավարության կառուցվածքի և գործունեության մասին» Հայաստանի Հանրապետության օրենքով իրեն վերապահված գործունեության ոլորտում Նախարարությունը մշակում և իրականացնում է Հայաստանի Հանրապետության կառավարության քաղաքականությունը, ինչպես նաև Նախարարությունում տեղի ունեցած կառուցվածքային փոփոխության արդյունքում պատմության և մշակույթի հուշարձանների պահպանության գործակալությունը վերակազմակերպվել է պատմության և մշակույթի հուշարձանների պահպանության վարչության (այսուհետ՝ Վարչություն), ինչի արդյունքում որոշ աշխատակիցներ հրաժարվել են իրենց առաջարկված պաշտոններից, իսկ թափուր պաշտոնների համար դեռ մրցույթներ չեն հայտարարվել՝ անհրաժեշտություն է առաջացել Վարչությունում ներգրավել փորձագետ՝ տարածքային համակարգման բաժնի գործունեությունը լիարժեքորեն ապահովելու համար:

Վերջինիս անհրաժեշտությունը պայմանավորված է նաև Նախարարության Վարչության առջև դրված կանոնադրական խնդիրները լուծելու համար սահմանված գործառույթների և հանձնարականների իրականացման համար նախատեսված մարդկային ռեսուրսների անբավարարությամբ:

1. ԾՐԱԳՐՈՎ ՆԱԽԱՏԵՍՎԱԾ ԱՇԽԱՏԱՆՔՆԵՐԻ ՀԱՄԱՌՈՏ ՆԿԱՐԱԳԻՐԸ

Ծրագրով նախատեսվում է իրականացնել հետևյալ աշխատանքները.

1) մասնակցում է հուշարձանների պահպանության բնագավառում ՀՀ օրենսդրությամբ սահմանված պահանջների համապատասխանության մոնիթորինգի աշխատանքներին Գեղարքունիքի մարզում.

2) Գեղարքունիքի մարզում մասնակցում և աջակցում է հուշարձանների պետական հաշվառման և փաստագրման աշխատանքներին, ներկայացնում առաջարկություն նոր հայտնաբերված հուշարձանին կարգավիճակ տրամադրելու համար.

3) Գեղարքունիքի մարզում մասնակցում է հուշարձանի պեղման, ամրակայման, նորոգման, վերականգնման, ինչպես նաև հողային, շինարարական, գյուղատնտեսական և այլ աշխատանքների դադարեցման գործընթացին, եթե դրանք վնասել են կամ դրանց շարունակումը կարող է վնասել հուշարձանը կամ դրա պահպանական գոտին.

4) Գեղարքունիքի մարզում իրականացնում է շրջայցեր հուշարձանների պահպանվածության վիճակը պարզելու նպատակով.

5) Գեղարքունիքի մարզում մասնակցում է հուշարձանների պահպանության զարգացման հնարավորությունների, դրա կառավարման սկզբունքների, իրականացման ձևերի և կարգերի բարելավման վերաբերյալ ուսումնասիրության աշխատանքներին.

6) Գեղարքունիքի մարզում մասնակցում է ֆիզիկական և իրավաբանական անձանց կողմից հուշարձանների և դրանց պատմական միջավայրի, վերականգնման աշխատանքների, հնագիտական հուշարձանների և մշակութային շերտերի վերաբերյալ հարցադրումներին առնչվող շրջայցերին.

1. **ԱՇԽԱՏԱՆՔՆԵՐԻ ԻՐԱԿԱՆԱՑՄԱՆ ԺԱՄԱՆԱԿԱՀԱՏՎԱԾԸ**

Պայմանագիր կնքելու պահից 4 ամիս ժամկետով:

1. **ԱԿՆԿԱԼՎՈՂ ԱՐԴՅՈՒՆՔՆԵՐԸ**

Փորձագետի ներգրավմամբ ակնկալվում է վերջինիս մասնակցությամբ իրականացվող աշխատանքերի ապահովում, դրանց վերաբերյալ մասնագիտական խնդիրների բացահայտում, այդ խնդիրների մասնագիտական լուծում:

1. **ՀԱՇՎԵՏՎՈՒԹՅՈՒՆՆԵՐԻ ՆԵՐԿԱՅԱՑՄԱՆ ԺԱՄԿԵՏՆԵՐԸ**

Փորձագետի կողմից ներկայացվող հաշվետվությունները նախատեսվում են ներկայացնել եռամսյա կտրվածքով՝ հաշվետու ժամանակաշրջանի ավարտից հետո մինչև եռամսյակին հաջորդող ամսվա 20-ը:

1. **ԱՇԽԱՏԱՆՔՆԵՐԻ ԳՆԱՀԱՏՄԱՆ ՉԱՓԱՆԻՇՆԵՐԸ**

Ծրագրով նախատեսված աշխատանքների իրականացման վերաբերյալ հաշվետվության ամփոփումից հետո, ծրագրի II-րդմ ասով (ծրագրով նախատեսված աշխատանքների համառոտ նկարագիրը) սահմանված աշխատանքների գնահատման համար սահմանվում է 1-10 բալային սանդղակ: Հաշվետվության ներկայացման արդյունքում բավարար է համարվում 77 միավորից ավել գնահատականը:

1. **ԱՇԽԱՏԱՆՔՆԵՐԸ ԿԱՏԱՐԵԼՈՒ ՀԱՄԱՐ ՓՈՐՁԱԳԵՏԻՆ ՆԵՐԿԱՅԱՑՎՈՂ ՊԱՀԱՆՋՆԵՐԸ**

Փորձագետին ներկայացվող պահանջներն են.

1. բարձրագույն կրթություն,
2. Ծրագրով նախատեսվող աշխատանքների իրականացման համար անհրաժեշտ մասնագիտական գիտելիքներ,
3. Հանրային ծառայության առնվազն մեկ տարվա ստաժ կամ մեկ տարվա մասնագիտական աշխատանքային ստաժ կամ ծրագրով պահանջվող աշխատանքների իրականացման բնագավառում մեկ տարվա աշխատանքային ստաժ,
4. Ծրագրով նախատեսվող աշխատանքների իրականացման հետ կապված անհրաժեշտ իրավական ակտերի իմացություն: